जयपुर में दुनियाभर से पहुंचे पर्यटक; चंग-ढप की थाप पर नेता थी थिरके
Rajasthan Holi 2023 Celebration Photos And Videos - राजस्थान में रंगों का त्योहार होली धूमधाम से मनाया जा रहा है। दुनियाभर के 50 से अधिक देशों के विदेशी मेहमान राजस्थान के अलग-अलग शहरों में होली को अपने अंदाज में सेलिब्रेट कर रहे हैं।
राजस्थान आज रंगों से सराबाेर है। होली का उल्लास सड़कों से लेकर मंदिरों तक है। युवाओं की होली पार्टी के डेस्टिनेशन म्यूजिक, डांस और रंग के साथ गुलजार हैं तो नेताओं के घर भी ढोलक की थाप के साथ होली के गीतों से गूंज रहे हैं। हर कोई अपने-अपने अंदाज में होली सेलिब्रेट कर रहा है। बड़ी संख्या में राजस्थान पहुंचे विदेशी मेहमानों ने भी रंगोत्सव का जमकर लुत्फ उठाया है।
तस्वीरों में देखिए, राजस्थान में होली के विशेष रंग...
गोविंददेवजी में फूलों की होली
जयपुर के गोविंददेवजी मंदिर छावण में राजभोग आरती के बाद ठाकुरजी, पुजारी और भक्त पहले फूलों की, फिर पिचकारी से केसर, इत्र, गुलाब जल से और बाद में पचरंगी गुलाल से होली खेलते दिखे। मंदिर प्रबंधक मानस गोस्वामी ने बताया कि राजभोग आरती के बाद होली खेली गई।
होली के शुभ अवसर पर पंचामृत अभिषेक किया गया। ठाकुरजी और राधारानी को सोने की और सखियों को चांदी की पिचकारी हाथों में थमाया गया। ठाकुरजी और राधारानी को गुलाल अर्पित करवाया गया। फिर ठाकुरजी और राधारानी को पतासे का भोग लगाकर आरती की गई। इसके बाद ठाकुरजी की होली शुरू हुई।
ये भी पढ़ें
बैन के बावजूद पुष्कर में होली पर फाड़े कपड़े:फायर ब्रिगेड की गाड़ी से खेली पानी की होली, बड़ी संख्या में मेहमान पहुंचे
देश-विदेश में फेमस पुष्कर की होली आज धूमधाम से खेली गई। यहां मेला स्टेडियम के पास रेतीले धोरों के बीच गुलाल उड़े, कपड़े फाड़े गए। पूरी पुष्कर नगरी होली के रंगों में रंगी नजर आई। यहां होली खेलने के लिए मेला ग्राउंड के पास रेत के धोरों में फायर ब्रिगेड की गाड़ी से लोगों पर पानी की बौछार की गई। (पूरी खबर पढ़ें)
जयपुर में श्रद्धा कपूर ने स्टूडेंट्स के साथ खेली होली:बस्सी की सरप्राइज एंट्री; एक्ट्रेस बोलीं- फिल्म के डायरेक्टर सबसे बड़े झूठे
बॉलीवुड एक्ट्रेस श्रद्धा कपूर अपनी फिल्म 'तू झूठी मैं मक्कार' के प्रमोशन के लिए सोमवार को जयपुर पहुंचीं। प्रमोशन के दौरान उन्होंने सेंट विल्फ्रेड स्कूल में यंगस्टर्स के साथ जमकर मस्ती की और फूलों की होली भी खेली। श्रद्धा के साथ स्टैंडअप कॉमेडियन और मूवी में अहम रोल में नजर आने वाले अनुभव सिंह बस्सी भी आए थे। (पूरी खबर पढ़ें)